June 24, 2021 – Swartland Joernaal Skip to content
Home / Day: June 24, 2021
Old Mutual – Malmesbury
Canoe Marathon: A Berg return for Ntondini
After an eight year absence from the Western Cape's premier river canoe marathon, Gauteng-based paddler Siseko Ntondini will return to the Berg River Canoe Marathon this year for the race from 7-10 July.
Reën, damvlakke en die weer
Die inhoud van die watervoorsieningsnetwerk van die Wes-Kaap, sal na hierdie week na verwagting styg, met twee kouefronte wat die provinsie hierdie week tref.
Teen Maandagmiddag was die voorsieningsnetwerk 74.4% vol, 0.60% laer as die vorige week met 737 miljoen liter water wat daagliks gebruik word.
Die Bergrivierdam het Maandag die 86.5%-kerf behaal. Dit het onveranderd gebly. In 2017, die jaar wat die Wes-Kaap gebuk gegaan het onder swaar waterbeperkings weens die droogte, was hierdie dam 34.6% vol.
Die Laer-Steenbrasdam was Maandag 58.2% vol, in vergelyking met verlede week se 60.3%. In 2017 was die dam 28.8% vol.
Die Theewaterskloofdam, die grootste dam in die netwerk, was Maandag 79.8% vol. Die damvlak het met 0.7% gedaal vanaf die vorige week. In 2017 was die dam 17.6% vol.
Die Voëlvleidam, die Swartland se enigste bron van water, was Maandag 60.6% vol. Verlede week was die dam 61% vol en in 2017 was die dam 18% vol.
In die opvangsgebied van die Voëlvliedam, is daar gedurende Junie vanjaar 0.5mm neerslag gemeet. Die totale gemiddeld vir die hele maand oor 'n lang tydperk, is 115.6mm.
Dining with D at Nic's Nibbles
Op die plein op Riebeek-Kasteel, in die Riebeekvallei, in die hartjie van die Swartland, is daar 'n klein koffiewinkel wat ietwat anders is as die koffiewinkels waaraan 'n mens gewoond is.
Hier bestel jy, geniet jy en gaan jy.
Daar is geen sitplek vir jou nie, geen gesit en gekuier nie. Jy bestel, geniet en gaan.
Want dit is hoe dit in Italië gedoen word!
En Nic's Nibbles is die naaste wat jy aan 'n opregte Italiaanse koffiewinkel in die Swartland kan kry!
Die klein winkeltjie-eienaar het groot drome.
Amper so groot soos die smaak van hulle smaaklike items wat te koop is.
Hier kan jy teug aan 'n heerlike beker Lavazza-koffie, terwyl die geure van die varsgebroude koffie in die lug hang.
Wat egter die spreekwoordelike kersie op die koek is, is hulle heerlike sjokolade truffels en opregte Belgiese wafels.
Om nie eens te praat van hulle handgemaakte nougat nie.
Die sjokolade truffels is klein balletjies van heerlikheid wat gevul is met sjokolade genache, gemaak van Belgiese sjokolade.
Daar is drie verskillende geure naamlik melk, wit en donker-sjokolade. Dit smelt letterlik op jou tong en jy is spyt as daardie balletjie lekkerte weg is.
Dan gryp jy die pakkie en soek na nog.
Die nougat is sag, smaaklik en die verskillende opsies maak dit vir jou moeilik om net een te kies, so koop sommer almal!
En die wafels! Hierdie wafels is pof-balletjies-gevul-met-suikerklontjies.
Jy maak hom net vinnig in die rooster warm en geniet. Die suikerklontjies ontplof in jou mond met elke hap en jy kan nie wag om nog en nog en nog te proe nie.
Lig, vullend en smaaklik.
Besoek Nic's Nibbles, langs Pam Golding, op Riebeek-Kasteel vir dekadente sjokolade, nougat en truffels. Jy sal nie spyt wees nie!